CELEX: 32008R1028
Language: lt
Date: 2008-09-19 00:00:00
Title: 2008 m. rugsėjo 19 d. Komisijos reglamentas (EB) Nr. 1028/2008 dėl tam tikrų prekių klasifikavimo Kombinuotojoje nomenklatūroje

21.10.2008   
            
            
               LT
            
            
               Europos Sąjungos oficialusis leidinys
            
            
               L 278/3
            
         
      KOMISIJOS REGLAMENTAS (EB) Nr. 1028/2008
   2008 m. rugsėjo 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų tekstilės dirbinių išankstine ir retrospektyvia priežiūra, ir remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, turėtojas galėtų dar 60 dienų ja remtis.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Atsižvelgiant į Bendrijoje taikomas priemones, susijusias su dvigubos kontrolės sistemomis ir į Bendriją importuojamų produktų išankstine ir retrospektyvia priežiūra, ir remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis 60 dienų.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. rugsėjo 19 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Dirbinys pasiūtas iš skirtingų spalvų megztinių cheminių pluoštų medžiagų, tinkamų maudymosi kostiumėliams.
                  Jis dėvimas tiesiog ant kūno ir pridengia krūtinę.
                  Dirbinį dėvint, kaušeliai krūtims suformuojami iš dviejų trikampio pavidalo tekstilės medžiagos gabalų, kurių kiekvienas yra su vienspalvės megztinės medžiagos pamušalu ir trimis apsiūtais kraštais. Iš apatinio krašto apsiuvo suformuojama anga, pro kurią praveriama elastinė tekstilinė juostelė. Elastinė tekstilinė juostelė prisiūta ir prie kiekvieno trikampio viršutinio kampo. Dvi vertikalios elastinės juostelės rišamos už kaklo, o horizontali elastinė juostelė rišama dėvinčio asmens nugaroje.
                  (liemenėlė)
                  (žr. nuotraukas Nr. 644 A, 644 B ir 644 C) (1)
                  
               
               
                  6212 10 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 61 skirsnio 2 pastabos a punktu ir KN kodus 6212, 6212 10 ir 6212 10 90 atitinkančiais prekių aprašymais.
                  Nors pagal bendrą išvaizdą, sukirpimą ir medžiagos tipą prekė atrodo kaip viršutinė dviejų dalių maudymosi kostiumėlio („bikini“) dalis, ji nepriskirtina 6112 pozicijai (maudymosi kostiumėliai), nes neturi apatinės „dviejų dalių maudymosi kostiumėlio“ dalies. Žr. taip pat SS paaiškinimų 6112 pozicijos paaiškinimų C dalį.
                  Be to, prekė nelaikytina 6112 pozicijai (maudymosi kostiumėliai) priskirtina „nesukomplektuota prekė“, apibrėžta 2 bendrosios aiškinimo taisyklės a punkte, nes neturi pagrindinių sukomplektuotos prekės (t. y. dviejų dalių maudymosi kostiumėlio) savybių (ji viena nenaudotina maudantis).
                  Dirbinys turi liemenėlei būdingų savybių, nes jį dėvint tekstilinių juostelių pagalba iš dviejų trikampio pavidalo tekstilės medžiagos gabalų suformuojami kaušeliai krūtims. Horizontalias ir vertikalias juosteles stipriai surišus aplink kūną krūtinė pakeliama ir prilaikoma. Taigi dirbinys turi visus „kūną prilaikančio drabužio“ požymius, kaip apibrėžta SS paaiškinimų 6212 pozicijos paaiškinimų pirmojoje pastraipoje.
                  Be to, kaip ir kitos liemenėlės, dirbinys pasiūtas taip, kad dėvimas tiesiog ant kūno.
                  Kadangi 6212 pozicijai priskiriamos visų rūšių liemenėlės, ši prekė laikytina liemenėle ir priskirtina 6212 pozicijai (žr. SS paaiškinimų 6212 pozicijos paaiškinimų antrosios pastraipos 1 punktą).
               
            
         
      
         
      
         
      
         (1)  Nuotraukos pateikiamos tik informavimo tikslams.